Хэкупсэ нэс Къэрмокъуэ Хьэмид
ТхакIуэ, критик, журналист, зэдзэкIакIуэ цIэрыIуэ Къэрмокъуэ Хьэмид и ныбжьыр нобэ илъэс 80 ирокъу.
Къэрмокъуэ Хьэмид Гъузер и къуэр, КъБКъУ-м и аспирантурэр къиуха нэужь, IэнатIэ, къулыкъу куэдым пэрытащ. ЯпэщIыкIэ «Ленин гъуэгу» (иджы «Адыгэ псалъэ») газетым щылэжьащ, иужькIэ «Iуащхьэмахуэ» журналым и редактор нэхъыщхьэу, «Эльбрус» тхылъ тедзапIэм и унафэщIу щытащ. Сыт хуэдэ IэнатIэ пэрымытами, Хьэмид лэжьакIуэ жыджэру, унафэщI IэкIуэлъакIуэу, къызэгъэпэщакIуэ Iэзэу зыкъигъэлъэгъуащ. Иджы зигъэпсэхуну тIысыжами, игу зыхуэкъабзэ и лъэпкъым еш имыщIэу ноби хуолажьэ, адыгэ IуэрыIуатэм, тхыдэм, литературэм хэлъхьэныгъэфIхэр хуещI.
Жьыщхьэ махуэ хъуа ди нэхъыжьыфIым и махуэ лъапIэмкIэ ди гуапэу дохъуэхъу узыншагъэ быдэрэ дэрэжэгъуэрэ и куэду, нэщхъеягъуэр къыпекIуэкIыу, и щIэблэм я гуфIэгъуэ щымыщIэу илъэс куэдкIэ ди япэ итыну.
Къэрмокъуэ Хьэмид и гъащIэмрэ и гуащIэмрэ и ныбжьэгъухэмрэ и лэжьэгъухэмрэ траухуа тхыгъэхэм, езым къеIытха интервьюм ди газетым и къыкIэлъыкIуэ къыдэкIыгъуэхэм ящыщ зым фыкъыщеджэ.
«Адыгэ псалъэ» газетым и редакцэ
